
ПРОЕКТ ЗА ИЗМЕНЕНИЕ И ДОПЪЛНЕНИЕ НА НАРЕДБА № 1 НА ОбС – ГРАМАДА


ВНОСИТЕЛ: МИЛЧО БАШЕВ – КМЕТ НА ОБЩИНА ГРАМАДА

Проект
Мотиви към предложение за приемане на промени в Наредба № 1 на ОбС - Грамада
На основание чл.26, ал.2 от Закона за нормативните актове след публикуване на настоящото обявление на интернет страницата на общината, Община Грамада приема в 14-дневен срок от обявяването предложения и становища  е-mаil адрес obstina_gramada@abv.bg или в деловодството на Община Грамада, пл.”Мико Нинов” № 1 относно проекта за изменение и допълнение на  Наредба №1 на ОбС - Грамада
Приемането на проект за изменение и допълнение на  Наредба № 1 на ОбС – Грамада, засяга и обществения интерес свързано е с технологично време за публикуване, обсъждане, приемане и поради това следва да бъде приложена разпоредбата на чл.26, ал.4, изречение второ от Закона за нормативните актове, а именно: При изключителни случаи и изрично посочване на причините в мотивите, съответно в доклада съставителят на проекта може да определи друг срок, но не по-кратък от 14 дни. В този срок заинтересованите лица ще имат възможност да дадат своите предложения и становища относно горецитирания проект.
На основание чл.28, ал.2 от Закона за нормативните актове, Ви предоставяме следните МОТИВИ към проекта за изменение и допълнение на Наредба №1 на ОбС - Грамада .

Причини, налагащи изменението и допълнението на Наредба № 1 на ОбС - Грамада
Основна причина е необходимостта от  въвеждане на нови разпоредби забраняващи дейности, които нарушават общeствения ред, което е свързано най-вече с престъпните посегателства
Цели, които се поставят с изменението и допълнението на Наредба № 1 на ОбС - Грамада
С предложената промяна се цели по качествен контрол върху пътно превозните средства с животинска тяга;
Очаквани резултати от изменение  и допълнение на Наредба № 1на ОбС - Грамада
Чрез предлаганият проект на изменение и допълнение  на Наредбата ще се установят ясни, общодостъпни правила и норми на поведение, права и задължения на физическите лица, които ще са в посока подобряване условията на живот на гражданите.
Анализ на съответствие с правото на Европейския съюз.
Предлаганият проект за изменение и допълнение на Наредба №1 на ОбС- Грамада не противоречи на норми от по-висока йерархия и на европейското законодателство. Същият е изготвен изцяло в съответствия с действащото законодателство. Съответствието на проекта за изменение и допълнение на наредбата с правото на Европейския съюз е предопределено, както от директивите на Европейската общност, свързани с тази материя, така и от съответствието на националното ни законодателство с правото на Европейския съюз. 
Предвид гореизложеното представям на вашето внимание следният проект за изменение и допълнение на Наредба №1 на ОбС- Грамада, а именно:

                  § 1. В Раздел І „ОПАЗВАНЕ  НА ОБЩЕСТВЕНИЯ РЕД И БЕЗОПАСТНОСТТА НА ДВИЖЕНИЕТО” се правят следните допълнения:
1. Чл.1. с текст „ЗАБРАНЯВА СЕ”:
се допълва като  се създават нови ал.20, ал.21 със следното съдържание:   
Чл.1.ал.20: Влизането, преминаването и други действия в селскостопанските и други имоти без разрешение на собствениците.
Чл.1. ал.21: Движението на превозни средства с животинска тяга по републиканските, общински и полски пътища на територията на общината за периода:
от 31.03. до 30.10.– от  22.00 часа до 06.00 часа 
от 31.10 до 30.03. –   от  20.00 часа до 06.00 часа

§2.В РАЗДЕЛ V „ЗАКЛЮЧИТЕЛНИ РАЗПОРЕДБИ” се правят следните допълнения:
В чл.28 със съдържание: „Актосъставители на констатираните нарушения на настоящата наредба могат да бъдат”,  се прави следното допълнение:
а/Дирекция „ОА” – чл.1, ал.20  и  ал.21
в/Органите на МВР – чл.1, ал.20 и ал.21

